તેમણે જણાવ્યું કે આ ઉપરાંત એવું પણ કહેવાય છે કે જે રીતે સર્વ પશુઓમાં સિંહ બળવાન છે, તેમ સર્વ નક્ષત્રોમાં પુષ્ય નક્ષત્ર બળવાન છે. દીક્ષા અને વિવાહ સિવાયના બધા જ કાર્યોમાં તારા અને ચંદ્રનું બળ ન હોય તો પણ પુષ્ય નક્ષત્ર લેવું કારણ કે અન્યના બળનું પુષ્ય નક્ષત્ર હરણ કરે છે, પરંતુ પુષ્ય નક્ષત્રના બળને કોઇ દૂર કરી શકતું નથી. લગ્નબળ ન હોય, યોગબળ ન હોય, તારાબળ ન હોય કે ચંદ્રબળ ન હોય તથા તિથિ કે કાળનો દોષ હોય તો પણ પુષ્ય નક્ષત્ર સર્વકાર્ય સિદ્ધિ કરે છે.